
Către:

BIROUL PERMANENT
AL
CAMEREI DEPUTAŢILOR,

 	
Vă înaintăm, alăturat, RAPORTUL SUPLIMENTAR  asupra propunerii legislative pentru modificarea şi completarea Legii nr.60/1991 privind organizarea şi desfăşurarea adunărilor publice, trimisă cu adresa nr. Plx 467 din 11 septembrie  2018 şi înregistrată cu nr. 4c -15/551 din 12.09.2018.
În raport cu obiectul şi conţinutul acestuia, propunerea legislativă face parte din categoria legilor ordinare.          
	

	PREŞEDINTE,

Ion MOCIOLCĂ
	SECRETAR,

Dumitru LUPESCU

RAPORT  SUPLIMENTAR 
asupra propunerii legislative pentru modificarea şi completarea Legii nr.60/1991 privind organizarea şi desfăşurarea adunărilor publice

1. În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru apărare, ordine publică şi siguranţă naţională a fost sesizată spre dezbatere, în fond, cu propunerea legislativă pentru modificarea şi completarea Legii nr.60/1991 privind organizarea şi desfăşurarea adunărilor publice, trimisă cu adresa nr. PLx 467 din 11 septembrie  2018 şi înregistrată la Comisia pentru apărare, ordine publică şi siguranţă naţională cu nr. 4c-15/551/12.09.2018.
Consiliul Legislativ a avizat favorabil propunerea legislativă, conform avizului nr. 438 din 9.05.2018.
Senatul a respins inițiativa legislativă, în şedinţa din 3 septembrie 2018.  
Comisia pentru drepturile omului, culte și problemele minorităților naționale a avizat negativ propunerea legislativă, în şedinţa din 18 septembrie 2018.
Comisia pentru administrație publică și amenajarea teritoriului a avizat negativ propunerea legislativă, în ședința din 18 septembrie 2018.
 Propunerea legislativă are ca obiect de reglementare modificarea şi completarea Legii nr.60/1991, în sensul instituirii posibilităţii desfacerii băuturilor alcoolice în cazul adunărilor publice organizate în scop de recreere şi divertisment.
2. Propunerea legislativă face parte din categoria legilor ordinare, potrivit art. 73 din Constituţia României, republicată.
3. La dezbaterile Comisiei din data  3 aprilie 2019 de  a participat, în calitate de invitat, domnul Mihai Bobescu - subsecretar de stat Ministerul Afacerilor Interne.
4 Potrivit prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat,  Camera Deputaţilor este Cameră decizională.
5. Membrii Comisiei pentru apărare, ordine  publică și siguranță națională  au  fost  prezenţi la şedinţă  conform listei de  prezenţă.
  În urma dezbaterilor, în şedinţa din 3 aprilie 2019, cu majoritate de voturi, Comisia pentru apărare, ordine publică şi siguranţă naţională propune Plenului Camerei Deputaţilor adoptarea propunerii legislative în forma prezentată. 
Plenul Camerei Deputaților, în ședința din 16 aprilie 2018, în  temeiul dispoziţiilor art.70 din Regulamentul Camerei Deputaţilor, republicat, cu modificările ulterioare, a hotărât retrimiterea iniţiativei legislative Comisiei pentru apărare ordine  publică și siguranță națională  în vederea reexaminării şi depunerii unui nou raport.
Membrii Comisiei pentru apărare, ordine publică şi siguranţă naţională au reluat dezbaterea asupra propunerii legislative pentru modificarea şi completarea Legii nr.60/1991 privind organizarea şi desfăşurarea adunărilor publice – PLx 467/2018,   în şedinţa din data de 15 octombrie  2019.
La dezbaterile din data de 15 octombrie 2019, a participat, în calitate de invitat domnul Mihai Bobescu  subsecretar de stat în cadrul Ministerului Afacerilor Interne. 
Membrii Comisiei pentru apărare, ordine  publică și siguranță națională  au  fost  prezenţi la şedinţă  conform listei de  prezenţă.
În urma noii dezbateri, membrii Comisiei au hotărât, în unanimitate, să propună plenului Camerei Deputaților, un raport suplimentar de adoptare asupra propunerii legislative pentru modificarea şi completarea Legii nr.60/1991 privind organizarea şi desfăşurarea adunărilor publice – PLx 467/2018,   cu amendamentele admise, prevăzute în anexa care face parte integrantă din prezentul raport.

Dumitru LUPESCU





3

Anexa
Plx 467/2018
A M E N D A M E N T E     A D M  I  S E  

	Nr.
crt.
	Forma în vigoare a Legii nr.60/1991 privind organizarea şi desfăşurarea adunărilor publice
	Textul  inițiatorului

	Amendamente propuse
	Motivare

	0
	1
	2
	3
	4

	1
	
	LEGE pentru  modificarea și completare a  Legii nr. 60/1991 privind organizarea și desfășurarea adunărilor publice
	LEGE pentru  modificarea Legii nr. 60/1991 privind organizarea și desfășurarea adunărilor publice

Autor
Comisia pentru apărare, ordine publică și siguranță națională
	Tehnică legislativă

	2
	
	Articol unic: Legea nr. 60/1991 privind organizarea și desfășurarea adunărilor publice, republicată în Monitorul Oficial al României, Partea I,  nr. 186 din 14 martie 2014, se modifică și se completează după cum urmează:
	Articol unic: Legea nr. 60/1991 privind organizarea și desfășurarea adunărilor publice, republicată în Monitorul Oficial al României, Partea I,  nr. 186 din 14 martie 2014, se modifică după cum urmează:

Autor
Comisia pentru apărare, ordine publică și siguranță națională
	Tehnică legislativă 

	3
	ART. 2
(1) Adunările publice trebuie să se desfăşoare în mod paşnic şi civilizat, cu protecţia participanţilor şi a mediului ambiant, fără să stânjenească folosirea normală a drumurilor publice, a transportului în comun, cu excepţia celor autorizate, funcţionarea instituţiilor publice sau private, a celor de învăţământ, cultură şi sănătate, a unităţilor economice ori să degenereze în acţiuni turbulente de natură a pune în primejdie ordinea şi liniştea publică, siguranţa persoanelor, integritatea corporală, viaţa sau bunurile acestora ori ale domeniului public, şi nu pot fi continuate după ora 23,00, caz în care intră sub incidenţa dispoziţiilor Legii nr. 61/1991 pentru sancţionarea faptelor de încălcare a unor norme de convieţuire socială, a ordinii şi liniştii publice, republicată.
	
1. La articolul 2 după alineatul 1 se adaugă un nou alineat, alin (2), cu următorul cuprins: 






















(2) În cazul adunărilor publice organizate cu scop de recreere şi divertisment sau a altor evenimente, astfel cum sunt ele menţionate la art. 3, intervalul orar de desfăşurare va fi stabilit prin dispoziţie emisă de primarul autorităţii publice locale.
	
Se elimină



























Se elimină 

Autor
Comisia pentru apărare, ordine publică și siguranță națională
	
























Se impune menținerea formei în vigoare a art.2 din Legea nr.60/1991, în condițiile în care evenimentele avute în vedere nu se supun procedurii declarării prealabile potrivit art.3 din Legea nr. 60/1991 privind organizarea şi desfăşurarea adunărilor publice, republicată, primarul aflându-se în imposibilitatea stabilirii unor intervale orare de desfășurare.

	4
	ART.15
Primăriile municipale, orăşeneşti sau comunale sunt obligate:
(…)
c) să interzică desfacerea băuturilor alcoolice în locurile destinate desfăşurării adunărilor publice, în imediata apropiere sau, când consideră necesar, chiar în întreaga localitate, pe toată durata acestora;
	2. La articolul 15,  litera c) se modifică și va avea următorul cuprins: 

c) să interzică desfacerea băuturilor alcoolice în locurile destinate desfăşurării adunărilor publice, în imediata apropiere sau, când consideră necesar, chiar în întreaga localitate, pe toată durata acestora, excepţie făcând locurile în care sunt organizate adunări publice în scop de recreere, divertisment precum şi evenimentele menţionate la art.3.
	1. La articolul 15, litera c) se modifică și va avea următorul cuprins: 

c) să interzică desfacerea băuturilor alcoolice în locurile destinate desfăşurării adunărilor publice, în imediata apropiere sau, când consideră necesar, chiar în întreaga localitate, pe toată durata acestora, cu excepţia spațiilor în care sunt  organizate evenimente pentru celebrarea revelionului,  zilelor unităților administrativ-teritoriale, ale categoriilor         socio-profesionale sau pentru promovarea unor produse alimentare sau  nealimentare, precum și a perimetrelor special amenajate și delimitate unde se desfășoară manifestări cultural-artistice cu acces controlat;
Autor
Comisia pentru apărare, ordine publică și siguranță națională
	Modificarea este necesară pentru corelarea cu textul propus pentru art.2 pct.20) din Legea nr.61/1991.

	5
	ART.26
(1) Constituie contravenţii următoarele fapte, dacă nu sunt săvârşite în astfel de condiţii încât, potrivit legii penale, să întrunească elementele constitutive ale unor infracţiuni:
(…)
h) introducerea sau desfacerea băuturilor alcoolice în locurile destinate desfăşurării adunărilor publice, pe toată durata acestora;

	3. La alineatul (1) al articolului 26, litera h) se modifică și va avea următorul cuprins: 




h) introducerea sau desfacerea băuturilor alcoolice în locurile destinate desfăşurării adunărilor publice, altele decât cele organizate în scop de recreere, divertisment, pe toată durata acestora;
	2. La articolul 26 alineatul (1), litera h) se modifică și va avea următorul cuprins: 




h) introducerea sau desfacerea băuturilor alcoolice în locurile destinate desfăşurării adunărilor publice,pe toată durata acestora, cu excepțiile   prevăzute la art.15 lit.c);

Autor
Comisia pentru apărare, ordine publică și siguranță națională
	Modificarea este necesară pentru corelarea cu textul propus pentru art. 15 lit.c) din Legea nr.60/1991. 

